Tisztelt Szülők!

A Köznevelési törvény 35.§-ának megfelelően a hit- és erkölcstan oktatás bevezetése felmenő rendszerben történik meg 1-8. évfolyamon. A tanulók a kötelező órák során etikát vagy hit- és erkölcstant tanulnak majd heti egy órában.

**Szülői nyilatkozat**

A szülőnek írásban kell nyilatkoznia arról, hogy gyermeke számára a 2017/2018-as tanévben az alábbi lehetőségek közül melyiket választja:

1. **ETIKA (eddigi elnevezése ERKÖLCSTAN)**

A tanórákat iskolánk pedagógusa tartja.

Az új tantárgy alapvető emberi értékekre irányítja rá a gyermekek figyelmét. Rövid történetek feldolgozásával, megbeszélésével segíti a gyermeki személyiség fejlesztését.

(Természetesen az etika választása esetén továbbra is lehetőség van a délutáni fakultatív hitoktatásra.)

1. **HIT- ÉS ERKÖLCSTAN (HITTAN)**

A tanórákat a választott egyház által megbízott személy (hitoktató, hittantanár) tartja.

Intézményünket eddig az alábbi egyházak keresték meg:

Evangélikus Egyház

Hit Gyülekezete

Katolikus Egyház

Református Egyház

A következő tanév megfelelő előkészítése érdekében szíveskedjenek a mellékelt nyilatkozat kitöltésével jelezni, hogy gyermekük számára a 2017/2018-as tanévre az etika vagy a hit- és erkölcstan oktatását választják.

A nyilatkozat kitöltése nem kötelező. Amennyiben a szülő nem nyilatkozik választásáról, az iskola a gyermek számára etika oktatást szervez.

**A nyilatkozat visszaküldésének határideje 2017. április 24. (hétfő).**

Köszönettel:

Horváth Szilárd

 igazgató

Intézmény OM azonosítója és neve:

*Veszprémi Deák Ferenc Általános Iskola* *(037033)*

**NYILATKOZAT**

Alulírott……………………………………………………………… (név)

………………………………………………………………………(cím – település, utca, házszám) alatti lakos, szülő/törvényes képviselő

nyilatkozom, hogy …………………………………………………….................gyermekem a 2017/2018. tanévben

 **etika hit- és erkölcstan**

oktatásban kíván részt venni.

*(A kívánt oktatást kérem egyértelműen, aláhúzással jelölje meg!)*

Tudomásul veszem, hogy a nyilatkozat a 2017/2018. tanévre szól, azon módosítani csak írásban, minden év máj. 20-ig tudok, amely módosítás a következő tanévtől lép érvénybe.

**Hit- és erkölcstan oktatás választása esetén kérem, töltse ki a következőt:**

Gyermekem a(z)..……………………………………………. (egyház neve) egyház által szervezett hit- és erkölcstan órán kíván részt venni a 2017/2018. tanévben.

Tudomásul veszem, hogy nyilatkozatommal egyidejűleg hozzájárulok gyermekem nevének és osztálya megnevezésének a megjelölt egyház részére történő átadásához.

DÁTUM

 ……………………………………

 szülő aláírása